Efectele singurătății se pot manifesta prin frustrare, tristețe, insomnie, teamă, dependentă etc., iar, ca efect, din perspectiva functionalității, se poate observa o retragere socială, o dificultate de comunicare și o accentuare a unor comportamente de adicție. Aceaste manifestări pot alimenta, accentua sau exacerba simptomatologia unor afecțiuni psihice, iar cel mai des intâlnite afecțiuni sunt depresia, anxietatea socială și dependentele.
În cazul depresiei, studiile arată că sentimentul de singurătate trăit chiar din viața timpurie poate fi un predictor al unei depresii în viitor.
Dacă te simți singur și ai impresia că “nimeni nu te place”, vei evita să încerci să intri într-o relație. Starea de siguranță din relație nu poate fi trăită și poate duce la sentimentul de singurătate, astfel se formeză un cerc vicios. În acest caz, o cauză a efectelor singurătății se datorează și societății care stigmatizează statutul de persoană singură.
Prezența unei relații de cuplu poate influența pozitiv și în același timp poate echilibra stările emoționale. În cazul afecțiunilor psihice manifestate prin dependentă, echilibrul emotional poate influenta pozitiv la rândul său echilibrul chimic la nivelul creierului. Acesta poate duce la diminuarea nevoilor emoționale imediate, caracteristice afecțiunilor adictive, efectul fiind că persoanele în cauză să nu mai cadă prada tentației.